Komission asetus (EY) N:o 304/2000, annettu 9 päivänä helmikuuta 2000, toimenpiteistä turskakannan elvyttämiseksi Irlanninmerellä (ICES-alue VII a)



Virallinen lehti nro L 035 , 10/02/2000 s. 0010 - 0011



KOMISSION ASETUS (EY) N:o 304/2000, annettu 9 päivänä helmikuuta 2000, toimenpiteistä turskakannan elvyttämiseksi Irlanninmerellä (ICES-alue VII a) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1), sellaisena kuin se on viimeksi muutettuna asetuksella (EY) N:o 1181/98(2), ja erityisesti sen 15 artiklan 1 kohdan, sekä katsoo seuraavaa: (1) Marraskuussa 1999 kansainvälinen merentutkimusneuvosto totesi, että Irlanninmeren (ICES-alue VII a) turskakanta oli vakavan romahtamisuhan alainen. (2) Komissio ja ministerineuvosto totesivat ministerineuvoston kokouksessa 16.-17. joulukuuta 1999, että Irlanninmeren turkakannan pelastamiseksi olisi pikaisesti laadittava elvytyssuunnitelma. (3) Välittömänä vaatimuksena olisi oltava, että mahdollisimman monen turskan annetaan kutea helmikuun puolivälistä huhtikuun loppuun 2000 ulottuvalla kaudella. (4) Sen vuoksi on pikaisesti säädettävä turskan rauhoittamisesta mainituksi ajaksi Irlanninmeren kyseisellä alueella. (5) Keisarihummerin (Nephrops norvegicus), katkaravun ja kampelan kannat eivät kuitenkaan ole Irlanninmerellä vaarassa, ja niiden kaupallinen merkitys on huomattava. Turskan suojelurauhoitus olisi sen vuoksi toteutettava sellaisella tavalla, ettei keisarihummerin, katkaravun ja kampelan kalastus merkittävästi vähenisi samalla kun turskan osalle tuleva riski minimoitaisiin. (6) Lisäksi olisi säädettävä, ettei sovelleta kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98(3), sellaisena kuin se on viimeksi muutettuna asetuksella (EY) N:o 2723/1999(4), liitteessä I olevassa alaviitteessä 6 vuodeksi 2000 säädettyjä siirtymätoimenpiteitä, jotka saattaisivat mahdollistaa suuren turskan sivusaaliin Irlanninmerellä (ICES-alue VII a), ON ANTANUT TÄMÄN ASETUKSEN: 1 artikla 1. Kielletään 14 päivästä helmikuuta 30 päivään huhtikuuta 2000 pohjatroolin, nuotan ja muun senkaltaisen vedettävän verkkopyydyksen, verkon, yksinkertaisen tai kaksinkertaisen riimuverkon tai senkaltaisen seisovan verkon ja minkä tahansa koukuilla varustetun pyydyksen käyttö ICES-alueen VII a siinä osassa, joka sijaitsee: - Pohjois-Irlannin rannikolla sijaitsevan kohdan 54° 30' pohjoista leveyttä ja Englannin rannikolla sijaitsevan kohdan 54° 30' pohjoista leveyttä välille vedetyn suoran linjan eteläpuolella ja - seuraavat maantieteelliset koordinaatit peräkkäin suorilla viivoilla yhdistämällä vedetyn linjan eteläpuolella: Irlannin itärannikolla sijaitseva kohta 53° 15' pohjoista leveyttä, 53° 15' pohjoista leveyttä, 5° 00' läntistä pituutta, 54° 00' pohjoista leveyttä, 5° 00' läntistä pituutta, 54° 00' pohjoista leveyttä, 4° 00' läntistä pituutta, 53° 30' pohjoista leveyttä, 4° 00' läntistä pituutta, Englannin länsirannikolla sijaitseva kohta 53° 30' pohjoista leveyttä. 2. Poiketen siitä, mitä 1 kohdassa säädetään, pohjapyyntiin tarkoitetun ovellisen troolin käyttö sallitaan edellyttäen, että a) kyseisten troolien silmäkoko on joko 70-79 millimetriä tai 80-99 millimetriä; ja b) aluksella ei pidetä muun tyyppisiä pyydyksiä; ja c) kaikki aluksella pidetyt pohjapyyntiin tarkoitetut ovelliset troolit ovat vain jompaa kumpaa sallittua silmäkokoa; ja d) ainoakaan yksittäinen silmä riippumatta sen paikasta kyseisessä troolissa ei ole suurempi kuin 300 millimetriä; ja e) kyseisiä trooleja käytetään ainoastaan jommallakummalla tai kummallakin seuraavista alueista: i) seuraavat maantieteelliset koordinaatit peräkkäin suorilla viivoilla yhdistämällä rajattu alue: 53° 30' pohjoista leveyttä, 5° 30' läntistä pituutta 53° 30' pohjoista leveyttä, 5° 20' läntistä pituutta 54° 20' pohjoista leveyttä, 4° 50' läntistä pituutta 54° 30' pohjoista leveyttä, 5° 10' läntistä pituutta 54° 30' pohjoista leveyttä, 5° 20' läntistä pituutta 54° 00' pohjoista leveyttä, 5° 50' läntistä pituutta 54° 00' pohjoista leveyttä, 6° 10' läntistä pituutta 53° 45' pohjoista leveyttä, 6° 10' läntistä pituutta 53° 45' pohjoista leveyttä, 5° 30' läntistä pituutta 53° 30' pohjoista leveyttä, 5° 30' läntistä pituutta; ii) seuraavat maantieteelliset koordinaatit peräkkäin suorilla viivoilla yhdistämällä rajattu alue: 54° 00' pohjoista leveyttä, 3° 50' läntistä pituutta 54° 00' pohjoista leveyttä, 3° 20' läntistä pituutta 54° 30' pohjoista leveyttä, 3° 40' läntistä pituutta 54° 30' pohjoista leveyttä, 3° 50' läntistä pituutta 54° 20' pohjoista leveyttä, 4° 00' läntistä pituutta 54° 00' pohjoista leveyttä, 3° 50' läntistä pituutta. Aluksella pidettyjä ja pohjapyyntiin tarkoitetulla ovellisella troolilla jommaltakummalta tai kummaltakin i ja ii alakohdassa mainitulta maantieteelliseltä alueelta pyydettyjä saaliita ei myöskään saa purkaa, elleivät niiden koostumuksen prosenttiosuudet täytä asetuksen (EY) N:o 850/98 liitteessä I säädettyjä silmäkokoluokaltaan 70-79 millimetrin vedettäville pyydyksille asetettuja edellytyksiä. 3. Poiketen siitä, mitä 1 kohdassa säädetään, puomitroolien käyttö edellä tarkoitetulla alueella ja edellä tarkoitettuna aikana sallitaan edellyttäen, että a) niiden silmäkokoluokka on 16-31 millimetriä tai vähintään 80 millimetriä; b) niitä käytetään ainoastaan 1 kohdassa mainitun alueen sillä osalla, joka sijaitsee linjan 5° 30' läntistä pituutta itäpuolella. 2 artikla Asetuksen (EY) N:o 850/98 liitteessä I olevaa alaviitettä 6 ei sovelleta ICES-alueeseen VII a. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 30 päivään huhtikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 2000. Komission puolesta Franz FISCHLER Komission jäsen (1) EYVL L 389, 31.12.1992, s. 1. (2) EYVL L 164, 9.6.1998, s. 1. (3) EYVL L 125, 27.4.1998, s. 1. (4) EYVL L 328, 22.12.1999, s. 9.